**ДЕТСКА ГРАДИНА ,,МЛАДОСТ”**

**УТВЪРДИЛ:**

**П. Минковска**

*Директор ДГ „ Младост” – Габрово*

#  ПРАВИЛА ЗА ДЕЙСТВИЕ

# В СЛУЧАЙ НА ИНЦИДЕНТ, НА НАСИЛИЕ И В ДРУГИ КРИТИЧНИ СИТУАЦИИ В ДГ ,,МЛАДОСТ‘‘

# УЧЕБНА 2024/ 2025ГОДИНА

*Приети на заседание на Педагогически съвет*

*с Протокол №1/13.09.2024г.*

Настоящите правила съдържат задълженията на персонала, правилата и действията, които се предприемат в случай на инцидент, на насилие и в други критични ситуации. Те имат за цел прилагането на цялостен подход за полагане на координирани и последователни усилия за предотвратяване на тормоза сред децата и създаване на по-сигурна образователна среда.

**I. Задължения на персонала**

 **1.Координационен съвет за справяне с тормоза в ДГ,,Младост‘‘**

 1.1.Планира, проследява и координира дейностите за справяне с тормоза на на равнище детска градина;

 1.2.Обобщава резултатите от оценката на тормоза в началото и края на учебната година и запознава директора с обобщените резултати;

 1.3.Обсъжда и приема процедурите за докладване, регистриране и проследяване на случаите на тормоз;

 1.3.Подпомага учителите на детските групи с материали или консултации със специалисти, съдейства за организиране на периодични обучения на учителите по темата за насилието;

 **2.Учители в ДГ,,Младост‘‘**

 2.2.Заедно с децата приемат ценности, правила и последици при проява на насилие;

 2.3.Постерите с приетите ценности и правила се поставят на видно място в групата;

 2.4.В основните и допълнителни форми на педагогическо взаимодействие разглеждат периодично теми по проблемите на тормоза;

 2.5.Полагат системни усилия за възпитаване у децата на социални умения и нагласи, които не допускат насилие във взаимоотношенията;

 2.6.Подобряват физическата среда / помещения в детската група/, която не съдържа предпоставка за изява на агресивно поведение, а създава условия за работа в екип и формиране на групата като общност;

 2.7.Информират децата за Националната линия за деца 116 111;

 2.8.Реагират при всеки опит за насилие над дете в групата, съгласно утвърдените процедури;

 2.9.За всеки инцидент или проява на насилие попълват информационна карта, която предават на КС;

 2.10.Познават и използват установената система за информиране и съобщаване за случаи на тормоз;

 2.11.Съдействат за включването на родителите в дейности по Механизма на ниво детска градина;

 **3.Непедагогически персонал в ДГ,,Младост‘‘**

 3.1.Полагат грижи за предотвратяване на насилнически действия в поверените им помещения в съответната група;

 3.2.Познават и използват установената система за информиране и съобщаване за случаи на тормоз;

 3.3.Не допускат прояви на насилие и съобщават за тях на учителите и директора

**II.Действия на образователната институция при инцидент или проява на насилие:**

 **1.**Действия за **прекратяване на насилието** или травматичното събитие:

 1.1.Служителят на образователната институция, свидетел на случилото се или уведомен за него, се намесва незабавно, за да преустанови проявата на насилие или друго травматично събитие.

 **2.**Приоритетна **грижа за здравето** на всички деца, участници в инцидента или насилието.

 2.1.Служителят на образователната институция, свидетел на случилото се или уведомен за него, **сигнализира незабавно медицинското лице в детската градина**, за установяване нуждата от намеса на Бърза неотложна медицинска помощ. /Медицинското лице извършва преглед и сигнализира Бърза помощ, при нужда, след което описва състоянието, интервенцията и причината за нея в медицинския журнал/.

 **3.Незабавно се сигнализира** за случилото се:

 3.1.**директорът** на детска градина, учител на група;

 3.2.**родителите /***настойниците, попечителите, други лица, при които детето е настанено като мярка за закрила на детето***/ на децата** пострадали от насилие или инцидент и тези, които са упражнили такъв.

 3.3.**Дирекция „Социално подпомагане“ /ДСП/.** *Компетентна да предприеме мерки за закрила е тази дирекция, която е по настоящ адрес на детето, това е адресът, на който детето пребивава.* В случай на по-голяма оперативност и спешност може да се сигнализира дирекция „Социално подпомагане“ –Габрово по телефон, електронна поща /данни за телефони, факс, електронна поща на дирекции „Социално подпомагане“ на територията на цялата страна са поместени на сайта на Агенцията за социално подпомагане [/www.asp.government.bg/.](http://www.asp.government.bg/) До 24 часа от случилото се, сигналът се подава и писмено до ДСП.

 3.4.При невъзможност за осъществяване на контакт с дирекция „Социално подпомагане“ сигналът за инцидента и предприетите действия или за проявата на насилие може да се подаде на Националната телефонна линия за деца 116 111 към Държавната агенция за закрила на детето, която е с национално покритие, денонощна и безплатна. Сигнал може да бъде подаден до Държавната агенция за закрила на детето и устно на телефон /централа/ 02/933 90 10, 02/933 90 11, факс 02/980 24 15, по електронна поща на e- mail: sacp.government.bg, в звеното за административно обслужване – приемна, на адрес: гр. София, ул. „Триадица“ № 2. Данни за териториалните поделения на Държавната агенция за закрила на детето, до които може да се подаде сигнал, са налични на официалната електронна страница [www.sacp.government.bg](http://www.sacp.government.bg/).

 3.5.Органите на МВР /инспектор Детска педагогическа стая, оперативен работник/

 **4.При нужда от Кризисна интервенция**: В случай на травматично /кризисно/ събитие, настъпило за група деца, вследствие на участие или присъствие на инцидента или упражнено насилие, водещо до риск от увреждане на физическото или психическо здраве, е възможно да се сезира Държавната агенция за закрила на детето, с искане за провеждане на кризисна интервенция. Данни за телефони, факс и електронен адрес на Агенцията са налични в сайта на ДАЗД. Кризисна интервенция може да се осъществи и от Министерството на образованието и науката – от психолози от Националната мобилна група за психологическа подкрепа, както и от психолози, работещи в социални услуги на територията на гр.Габрово, с активното действие и съдействие на дирекция „Социално подпомагане“, в качеството й на орган за закрила на детето на местно ниво.

 **5.Регистрация на инцидента или проявата на насилие:** В тези случаи от страна на ръководството на детската градина се предприемат приоритетни и спешни мерки в грижа за здравето на детето/децата и сигнализиране на заинтересованите страни – родители, дирекция „Социално подпомагане“, след което случаят се регистрира в Регистър, създаден във връзка с Механизма за противодействие тормоза. Обособява се досие, в което се прилагат писмените обяснения на служители, очевидци на случилото се, опис на хронологично предприетите действия и постигнати резултати в опазване на физическото и психическо здраве на децата – участници в инцидента и/или проявата на насилие.

 **6.Допълнителни действия в случай на упражнено насилие върху дете от страна на служител в образователната институция** – директорът на образователната институция предприема незабавни действия за проверка на фактите и обстоятелствата по случая, след което изготвя доклад за резултатите, който представя на вниманието на началника на съответното регионално управление на образованието и на органите на МВР.

 **7.Екипно обсъждане на случая, с оглед превенция на инициденти и прояви на насилие** – задължително случаите на инциденти и тормоз се обсъждат на заседение на екипа, създадан във връзка с Механизма за противодействие на тормоза в образователната институция, с участието на социални работници от отдела за закрила на детето към дирекция „Социално подпомагане“, за анализ на случилото се и причините, които са го породили, както и планиране на мерки и действия, изпълнението на които ще доведат до трайно намаляване на случаите на насилие между деца и върху тях и до снижаване на броя на инцидентите.

 **8.Привличане на външни специализирани доставчици на услуги за подкрепа на екипа за справяне със създалата се ситуация** и минимизиране на рисковете, както и предотвратяване на ескалиране на напрежението. Информация за доставчиците на социални услуги може да бъде получена от официалната електронна страница на ДАЗД.

**III. Процедури за регистриране, докладване и разглеждане на случаи на насилие и тормоз сред децата.**

***Задължение на всеки учител е да се намеси, за да прекрати ситуация на тормоз, на която е станал свидетел.***

1.Всяка ситуация на тормоз трябва да бъде регистрирана и описана в Регистър за случаи на тормоз и насилие / *ситуациите от първо ниво не се регистрират*/.

2.Действия в случаи на инцидент, който поставя в риск или уврежда живота и/или здравето на детето.

Учителят или служителят действат в следната последователност:

 2.1.извеждат пострадалото дете от опасната зона и оказват долекарска помощ;

2.2.при непосредствена опасност за живота на пострадалото дете се обаждат на телефон 112;

2.3.уведомяват веднага директор , Координационен съвет за справяне с тормоза;

2.4.уведомяват се родителите/настойниците на детето;

3. Действия при установяване, че дете е жертва на насилие или е в риск от такова.

3.1.Всеки служител на ДГ,, Младост‘‘ на когото стане известно, че дете в риск се нуждае от закрила, следва незабавно да уведоми учител на група, който от своя страна уведомява директор и родителите/настойниците на детето;

3.2.Учителят описва ситуацията писмено в Информационна карта;

3.3.След проверка на случая директорът свиква Координационен съвет за справяне с тормоза и подава сигнал до Отдел „Закрила на детето”и / или органите на полицията.

 3.4.Координационен съвет за справяне с тормоза предприема мерки и действия заедно с учители на групата, психолог и родители. Ако друга организация или услуга е въвлечена в работата с детето, детската градина установява връзка с тях и синхронизира дейностите.

4. Действия при установяване, че дете е упражнило тормоз.

4.1.Учителят описва ситуацията писмено в Информационна карта;

4.2.Ситуацията се регистрира в Регистър за случаи на тормоз и насилие;

4.3.Детето, упражнило тормоз, описва ситуацията с помоща на родител в Протокол за съобщаване за насилие

4.4.За изясняване на случая от други деца-наблюдатели родителите им описват ситуацията в Протокол за съобщаване за насилие

4.5.Педагогическият екип на групата уведомява и свиква среща с родителите;

4.6.Свиква се Координационен съвет за справяне с тормоза;

4.6.Координационен съвет за справяне с тормоза предприема мерки и действия заедно с учители на групата, психолог и родители. Ако друга организация или услуга е въвлечена в работата с детето, детската градина установява връзка с тях и синхронизира дейностите.

**IV. Мерки при кризисни ситуации**

1. При възникване на кризисната ситуация веднага се уведомява Директора на детското заведение.

2. В рамките на един час се подава сигнал в РУО и Отдел ”Закрила на детето” , Габрово, в Областна администрация и полицията.

3. При наличие на писмен или устен сигнал, комисията се събира в рамките на 24 часа.

4. При възникване на кризисна ситуация или получен сигнал за дете, жертва или в риск от насилие, комисията съставя индивидуален план за кризисна интервенция.